**Baigta Panevėžio g. 6 namo Rokiškio m. renovacija**

Baigtas įgyvendinti namo Panevėžio g. 6, Rokiškio m., atnaujinimo (modernizavimo) investicijų projektas.

Daugiabučio namo atnaujinimo (modernizavimo) projektą įgyvendino butų ir kitų patalpų savininkų sprendimu paskirtas projekto administratorius UAB Ignalinos butų ūkis.

Valstybinės teritorijų planavimo ir statybos inspekcijos prie aplinkos ministerijos komisija 2024 m. rugpjūčio 21 d. priėmė darbus pasirašydama aktą apie statybos darbų užbaigimą.

Darbus, susijusius su namo energinį efektyvumą didinančių priemonių įgyvendinimu bei namo inžinerinių sistemų atnaujinimu atliko UAB „Dauniškis ir KO“ .

Visų statybos darbų vertė – 990.427,21 Eur;

Bendra projekto vertė – 1.038.460,85 Eur.

Atnaujinus (modernizavus) daugiabutį namą, pagerintos 40 butų savininkų gyvenimo sąlygos, sumažės išlaidos butų šildymui lyginant su nemodernizuotu namu, pasiekta C pastato energinio naudingumo klasė ir skaičiuojamosios šiluminės energijos sąnaudos sumažintos 66,92 procentų, palyginus su šiomis sąnaudomis iki projekto įgyvendinimo. Investicijos į daugiabučio namo modernizavimą gerina gyvenamąją aplinką mieste bei didina viso rajono patrauklumą.

Projekto administratorius UAB Ignalinos butų ūkis dėkoja gyventojams už iniciatyvumą, bendradarbiavimą ir kantrybę išgyvenant laikinus nepatogumus.

